Nr. 5/1568/2019/29.10.2019

ANUNȚ

Agenția Națională de Administrare a Bunurilor Indisponibilizate organizează concurs pentru ocuparea unui post vacant corespunzător unei funcții contractuale din aparatul propriu al Agenției Naționale de Administrare a Bunurilor Indisponibilizate, după cum urmează:

* 1 post vacant de referent, treapta IA, în cadrul Serviciului suport operațional, cu atribuții în domeniul administrării patrimoniului, securității și sănătății în muncă.

**Cadrul Legal**

Concursul se desfășoară în conformitate cu prevederile Regulamentului – cadru privind stabilirea principiilor generale de ocupare a unui post vacant sau temporar vacant corespunzător funcțiilor contractuale și a criteriilor de promovare în grade sau trepte profesionale imediat superioare a personalului contractul din sectorul bugetar plătit din fonduri publice, aprobat prin Hotărârea Guvernului nr. 286/2011, cu modificările și completările ulterioare.

**Dosarul de concurs**

Documentele solicitate sunt prevăzute în Anexa nr. 1 la anunțul de concurs.

**Condiții generale și specifice de ocupare a posturilor**

Sunt prevăzute în Anexa nr.2 la anunțul de concurs.

**Probele de concurs, locul, data și ora desfășurării acestora**

Probele de concurs vor avea loc la sediul Agenției Naționale de Administrare a Bunurilor Indisponibilizate, B-dul Regina Elisabeta, nr.3, etaj 3, sector 3, București, la următoarele date:

1. **Proba scrisă**: în data de 20.11.2019, începând cu ora.10:00.

2. **Interviul**: în data de 26.11.2019, începând cu ora 09:00.

**Tematica și bibliografia**

Sunt prevăzute în Anexa nr.3 la anunțul de concurs.

**Data limită pentru depunerea dosarelor de concurs:** 11.11.2019, ora.17.00 (în termen de 10 zile lucrătoare de la data afișării anunțului), la sediul Agenţiei Naţionale de Administrare a Bunurilor Indisponibilizate, din București, bd. Regina Elisabeta, nr.3, etj.3, sector 3.

**Termenele în care se afișează rezultatele pentru fiecare probă:** cel mult o zi lucrătoare de la data finalizării probei.

**Termenele în care se pot depune contestații:** cel mult o zi lucrătoare de la data afișării rezultatului selecției dosarelor, respectiv de la data afișării rezultatului probei practice și a interviului.

**Termenele în care se afișează rezultatele contestațiilor:** cel mult o zi lucrătoare de la expirarea termenului de depunere a contestațiilor.

**Termenele în care se afișează rezultatele finale:** în maxim o zi lucrătoare de la expirarea termenului prevăzut la art. 32 alin.(2) din Regulamentul – cadru aprobat prin H.G . nr. 286/2011 pentru ultima probă.

**Informații suplimentare:** se pot obține la numărul de telefon0372 573 000 interior 113 sau pe site-ul Agenției Naționale de Administrare a Bunurilor Indisponibilizate la adresa: https://anabi.just.ro/, secțiunea ”Despre noi – Cariere – Posturi vacante”.

Anexa nr.1 la Anunțul nr. 5/1568/2019/29.10.2019

Pentru înscrierea la concurs candidații vor prezenta un dosar de concurs care va conține următoarele documente:

1. cerere de înscriere la concurs adresată conducătorului autorității sau instituției publice organizatoare;
2. copia actului de identitate sau orice alt document care să ateste identitatea, potrivit legii, după caz;
3. copiile documentelor care să ateste nivelul studiilor şi ale altor acte care atestă

efectuarea unor specializări, precum și copiile documentelor care atestă îndeplinirea condiţiilor specifice ale postului solicitate de autoritatea sau instituţia publică ;

1. carnetul de muncă, sau, după caz, o adeverinţă care să ateste vechimea în muncă, în meserie şi/sau în specialitatea studiilor, în copie;
2. cazierul judiciar sau o declarație pe proprie răspundere că nu are antecedente penale care să – l facă incompatibil cu funcția pentru care candidează;
3. adeverință medicală care să ateste starea de sănătate corespunzătoare eliberată cu cel mult 6 luni anterior derulării concursului de către medicul de familie al candidatului sau de către unitățile sanitare abilitate;
4. curriculum vitae.

Adeverința care atestă starea de sănătate conține, în clar, numărul, data, numele emitentului și calitatea acestuia, în formatul standard stabilit de Ministerul Sănătății.

Actele prevăzute la alin. 1 lit.b) – d) vor fi prezentate și în original în vederea verificării conformității copiilor cu acestea.

**Notă:**

Dosarul de concurs va conține actul prevăzut la alin. 1 lit. e), în cazul în care candidatul nu și – a dat consimțământul expres pentru solicitarea extrasului de cazier judiciar de către Agenția Națională de Administrare a Bunurilor Indisponibilizate.

Anexa nr.2 la Anunțul nr. 5/1568/2019/29.10.2019

**Condiții generale de ocupare a postului**

La concurs se pot înscrie persoanele care îndeplinesc cumulativ următoarele condiții generale:

1. au cetățenie română, cetățenie a altor state membre ale Uniunii Europene sau a statelor aparținând Spațiului Economic European și domiciliul în România;
2. cunosc limba română, scris și vorbit;
3. au vârsta minimă reglementată de prevederile legale;
4. au capacitate deplină de exercițiu;
5. au o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate;
6. îndeplinesc condițiile de studii și, sau, după caz, de vechime sau alte condiții specifice potrivit cerințelor postului scos la concurs;
7. nu au fost condamnate definitiv pentru săvârșirea unei infracțiuni contra umanității, contra statului ori contra autorității, de serviciu sau în legătură cu serviciul, care împiedică înfăptuirea justiției, de fals ori a unor fapte de corupție sau a unei infracțiuni săvârșite cu intenție, care le-ar face incompatibile cu exercitarea funcției, cu excepția situației în care a intervenit reabilitarea;

**Condiții specifice de ocupare a postului**

1. studii medii liceale, finalizate cu diplomă de bacalaureat;
2. vechime minim 4 ani în domeniul studiilor absolvite;
3. cunoștințe operare PC (Windows 7 – 10, Microsoft Office, navigare internet).

Anexa nr.3 la Anunțul nr. 5/1568/2019/29.10.2019

**Bibliografie:**

* Legea nr. 318/2015 pentru înfiinţarea, organizarea şi funcţionarea Agenţiei Naţionale de Administrare a Bunurilor Indisponibilizate şi pentru modificarea şi completarea unor acte normative: (art. 6 -19);
* Legii nr. 22/1969 privind angajarea gestionarilor, constituirea de garanţii şi răspunderea în legătură cu gestionarea bunurilor agenţilor economici, autorităţilor sau instituţiilor publice, cu modificările și completările ulterioare:(integral);
* Legea nr. 319/2006 a securităţii şi sănătăţii în muncă, cu modificările și completările ulterioare:(art.5,20-23);
* Legea nr. 477/2004 privind Codul de conduită a personalului contractual din autoritățile și instituțiile publice, cu modificările și completările ulterioare:(art. 5 – 19);
* Legea nr. 307/2006 privind apărarea împotriva incendiilor, republicată:(art.18-21);
* Hotărârea Guvernului nr. 358/2016 privind aprobarea Regulamentului de organizare și funcționare a Agenției Naționale de Administrare a Bunurilor Indisponibilizate, a organigramei, a parcului auto și a modului de utilizare a acestuia, precum și pentru completarea Hotărârii Guvernului nr. 652/2009 privind organizarea și funcționarea Ministerului Justiției, cu completările ulterioare: art.( 21, 24 alin.(3),26);
* Hotărârea nr. 1091/2006 privind cerinţele minime de securitate şi sănătate pentru locul de muncă:(art.8);
* Hotărârea nr. 1028/2006 privind cerinţele minime de securitate şi sănătate în muncă referitoare la utilizarea echipamentelor cu ecran de vizualizare:(art.3-4, 7-8, 12-16);
* Hotărârea nr. 1425/2006 pentru aprobarea Normelor metodologice de aplicare a prevederilor Legii securităţii şi sănătăţii în muncă nr. 319/2006, cu modificările și completările ulterioare:(art.2, 74-107);
* Hotărârea nr. 971/2006 privind cerinţele minime pentru semnalizarea de securitate şi/sau de sănătate la locul de muncă cu modificările și completările ulterioare:(art.5);
* Hotărârea nr. 355/2007 privind supravegherea sănătăţii lucrătorilor, cu modificările și completările ulterioare:(art.19-22);
* Ordonanţa de urgenţă nr. 99/2000 privind măsurile ce pot fi aplicate în perioadele cu temperaturi extreme pentru protecţia persoanelor încadrate în muncă, cu modificările și completările ulterioare:(art.1,2,4-9);
* Ordinul nr. 163/2007 pentru aprobarea Normelor generale de apărare împotriva incendiilor:(art.95-115).